钦定古今图书集成/方舆汇编/边裔典/第101卷 > 《文字》
## 钦定古今图书集成/方舆汇编/边裔典/第101卷 > 《文字》

寻常文字及官府文书，皆以麂鹿皮等物染黑，随其
大小阔狭，以意裁之。用一等粉，如中国白垩之类，磋
为小条子，其名为“梭”，拈于手中，就皮书以成字，永不
脱落。用毕，则插于耳之上，字迹亦可辨认为何人书
写，须以湿物揩拭方去。大率字样正如回鹘，字书皆
自后书向前，却不自上书下也。余闻之也先《海牙》云：
“其字无音声，正与蒙古音相邻，但所不同者三两字
耳。初无印信，人家告状，亦有书铺书写。”